This work is licensed under a Creative Commons Attribution-ShareAlike 3.0 Unported License.

Jim Campbell
jwcampbell@gmail.com 2013
Hashem Nasarat
hashem@riseup.net 2014
Ekaterina Gerasimova
kittykat3756@gmail.com 2014
Crear les claus SSH per a iniciar la sessió en altres ordinadors.
Jaume Jorba
jaume.jorba@gmail.com 2019
Miquel-Àngel Burgos i Fradeja
miquel.angel.burgos@gmail.com 2020

# Crear una nova clau SSH

Una clau SSH us ajudarà a crear una connexió segura entre ordinadors. En crear una clau SSH es crea tant una clau Pública com una de Privada. Us expliquem com podeu crear una clau nova:

Premeu el botó + a l'extrem superior esquerre de la finestra.

Seleccioneu Clau d'intèrpret d'ordres segur a la llista.

Introduïu una descripció de la clau. La descripció de la clau us ajudarà a identificar la clau posteriorment. Per exemple, podeu introduir la data del dia, alguna cosa sobre com s'utilitzarà la clau o el nom del servidor on voleu instal·lar la clau. El camp de la descripció és opcional, i podeu descriure la clau com vulgueu.

També podeu canviar la configuració predeterminada del tipus de xifratge o de la força de la clau.

En aquest moment, podeu crear la vostra clau, o crear-la i instal·lar-la en un ordinador remot per a permetre un inici de sessió sense contrasenya.

# Crear la clau i no configurar un inici de sessió remot

Podeu crear la clau SSH, i optar per a configurar-la més endavant.

Premeu el botó Crea la clau i prou.

Escriviu una frase de contrasenya per a la vostra clau SSH i premeu D'acord.

Torneu a escriure la contrasenya i premeu D'acord per a acabar.

Ara la clau SSH es mostrarà a l'anell de claus Claus OpenSSH .

Quan intenteu utilitzar la clau SSH, el sistema operatiu us demanarà la frase de contrasenya utilitzada durant la creació. Això garanteix que si algú aconsegueix accedir a la vostra clau SSH, no la pugui utilitzar sense la frase de contrasenya.

# Crear la clau i instal·lar-la en un ordinador remot

Una de les coses més útils de tenir una clau SSH és que es pot instal·lar la clau pública en un ordinador remot. Això et permet iniciar la sessió en un ordinador remot amb SSH sense haver d'introduir la contrasenya cada cop.

Premeu el botó Crea i configura i seguiu les instruccions anteriors sobre la introducció d'una frase de contrasenya.

A la finestra de diàleg que s'obre, introduïu l'Adreça de servidor que utilitzeu normalment per a iniciar la sessió a l'ordinador remot mitjançant SSH.

Comproveu que el Nom d'inici de sessió que utilitzeu a l'ordinador remot sigui correcte, i premeu Configura.

Ara el programa intentarà connectar-se a l'Adreça de servidor especificada amb el Nom d'inici de sessió que s'hagi introduït. Si hi ha algun problema per a accedir a l'ordinador remot, apareixerà una emergent que explicarà el problema, i ho podreu tornar a provar. Comproveu que tingueu una connexió de xarxa i que l'ordinador remot estigui encès i sigui accessible.

Si s'ha pogut connectar a l'ordinador remot, apareixerà un quadre de diàleg que demana la Contrasenya que utilitzeu per a iniciar la sessió a l'ordinador remot. Introduïu la contrasenya i, a continuació, premeu D'acord.

La part pública de la clau SSH seleccionada s'instal·larà a l'ordinador remot i es configurarà per a permetre un inici de sessió amb SSH sense frase de contrasenya. Ara hauríeu de poder iniciar la sessió a l'ordinador remot mitjançant SSH sense contrasenya.

Si l'autenticació de la clau SSH falla i no podeu utilitzar l'autenticació de contrasenya, poseu-vos en contacte amb l'administrador del servei per a obtenir més ajuda.